122. löggjafarþing 1997–98.

Þskj. 1314 – 560. mál.

Breytingartillögur

við frv. til l. um opinbert eftirlit með fjármálastarfsemi.

Frá efnahags- og viðskiptanefnd.

1.	Við 2. gr. Í stað orðsins fjárfestingarfélaga" í 10. tölul. 1. mgr. komi: aðila, annarra en greinir í 1. tölul., sem heimild hafa lögum samkvæmt til þess að taka við innlánum.

2.	Við 3. gr. 3. málsl. orðist svo: Stofnunin heyrir undir viðskiptaráðherra.

3.	Við 5. gr. 2. mgr. orðist svo:

Forstjóri ræður starfsmenn til stofnunarinnar.

4.	Við 6. gr. Í stað orðsins hlutabréf" í 6. mgr. komi: hlut.

5.	Við 7. gr. Greinin orðist svo ásamt fyrirsögn:

Samráðsnefnd eftirlitsskyldra aðila.

Sérstök samráðsnefnd sem skipuð er fulltrúum eftirlitsskyldra aðila skal starfa í tengslum við stofnunina.

Stjórnendur Fjármálaeftirlitsins skulu eiga reglulega fundi með samráðsnefndinni. Samráðsnefndin hefur ekki ákvörðunarvald í málefnum Fjármálaeftirlitsins.

Nánar skal kveðið á um samráðsnefndina í reglugerð, meðal annars um skipan hennar.

6.	Við 15. gr. Í stað orðsins ársfjórðungslega" komi: á hálfs árs fresti.

7.	Við 16. gr.

a.	Í stað lokamálsliðar 2. mgr. komi tveir nýir málsliðir, svohljóðandi: Leita skal álits samráðsnefndar á áætluðu rekstrarumfangi næsta árs. Stjórn stofnunarinnar skal senda viðskiptaráðherra áætlunina til samþykktar og skal álit samráðsnefndar fylgja áætlun inni.

b.	Á eftir 4. mgr. komi ný málsgrein, svohljóðandi:

Vegna eftirlits með annarri starfsemi en upp er talin í 1.–7. tölul. 3. mgr. greiðist samkvæmt reikningi.

c.	2. málsl. 7. mgr. orðist svo: Þar er heimilt að kveða á um að sértækt eftirlit eða viða
miklar kannanir sem stofnunin framkvæmir umfram reglubundið eftirlit verði greidd samkvæmt reikningi.

8.	Við 20. gr. Við 2. mgr. bætist: og halda óbreyttum launakjörum sínum og aðild að stéttarfélagi.